ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
നമുക്ക് പ്രവര്ത്തനശക്തി നിലനിര്ത്താം, കളിക്കളത്തില് തിളങ്ങാന് നമ്മുടെ യുവാക്കളെ പ്രചോദിപ്പിക്കാം: പ്രധാനമന്ത്രി
നമുക്ക് പ്രവര്ത്തനശക്തി നിലനിര്ത്താം, കളിക്കളത്തില് തിളങ്ങാന് നമ്മുടെ യുവാക്കളെ പ്രചോദിപ്പിക്കാം എന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ദൂരദര്ശന് ന്യൂസിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
'ഈ വസ്തുത നിങ്ങളെ സന്തോഷിപ്പിക്കും. നമുക്ക് പ്രവര്ത്തനശക്തി നിലനിര്ത്താം, കളിക്കളത്തില് തിളങ്ങാന് നമ്മുടെ യുവാക്കളെ പ്രചോദിപ്പിക്കാം.
ഉപരാഷ്ട്രപതിയുടെ കാര്യാലയം
കോവിഡിനെതിരായ പോരാട്ടത്തിൽ, ജീവിതവും ജീവിതമാർഗങ്ങളും ഒരുപോലെ സംരക്ഷിക്കാൻ ശ്രമിക്കണമെന്ന് ഉപരാഷ്ട്രപതി
ന്യൂഡൽഹി, ജൂൺ 28, 2020
കോവിഡ് മഹാമാരിക്കെതിരായ പോരാട്ടത്തിൽ, ജീവിതവും ജീവിതമാർഗങ്ങളും ഒരുപോലെ സംരക്ഷിക്കാൻ രാജ്യത്തെ എല്ലാ പൗരന്മാരും ശ്രദ്ധിക്കണമെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു അഭ്യർത്ഥിച്ചു.
മിക്ക ലോകരാജ്യങ്ങളും, ലോക്ഡൗൺ നടപടികൾ അവസാനിപ്പിച്ച്, സമ്പത് വ്യവസ്ഥ കേന്ദ്രീകൃത പ്രവർത്തനങ്ങൾക്ക് തുടക്കം കുറിച്ചതായും അദ്ദേഹം ഫേസ്ബുക്കിൽ അഭിപ്രായപ്പെട്ടു. നമ്മുടെ രാജ്യത്തിൻറെ ശക്തി അടങ്ങിയിരിക്കുന്നത്, ആത്മീയതയിലുള്ള ആശ്രയത്തിലും ശാസ്ത്രത്തിലുള്ള വിശ്വാസത്തിലുമാണ്.
സുരക്ഷിതരായി കഴിയാൻ നിലവിൽ നമുക്ക് മുൻപിലുള്ള മാർഗങ്ങൾ, മുഖാവരണങ്ങളുടെ ഉപയോഗം, സാമൂഹിക അകലം പാലിക്കൽ, കൃത്യമായ ഇടവേളകളിലുള്ള കൈകഴുകൽ എന്നിവ മാത്രമാണ്.
ഇവയ്ക്കൊപ്പം തന്നെ, രോഗപ്രതിരോധശേഷി കൂട്ടുമെന്ന് തെളിയിക്കപ്പെട്ടിട്ടുള്ള, പരമ്പരാഗത ഭക്ഷണങ്ങൾ, ഔഷധ സസ്യക്കൂട്ടുകൾ എന്നിവയുടെ ഉപയോഗവും ശീലിക്കാൻ ശ്രദ്ധിക്കണം.
വീടുകളിൽ തന്നെ ചെയ്യാൻ സാധിക്കുന്ന യോഗ, പ്രാണായാമ, വ്യായാമമുറകൾ എന്നിവ നമ്മുടെ ശരീരത്തെ കരുത്തുള്ളതാക്കുന്നതിനൊപ്പം, വൈറസ് ബാധയിൽ നിന്നും സംരക്ഷിക്കുകയും ചെയ്യുമെന്നും ഉപരാഷ്ട്രപതി വ്യക്തമാക്കി.
കുടുംബങ്ങളുമായും, സുഹൃത്തുക്കളുമായും നിരന്തരം ബന്ധം പുലർത്താൻ ശ്രദ്ധിക്കണമെന്ന് ഓർമ്മിപ്പിച്ച അദ്ദേഹം, വിർച്വൽ ആണെങ്കിൽ കൂടിയും, ഒരുമയുടെ അനുഭവം പകരാൻ സാങ്കേതികവിദ്യ സഹായിക്കുന്നതായും ചൂണ്ടിക്കാട്ടി.
ഭഗവാൻ ശ്രീ കൃഷ്ണൻ, അർജുനന് നൽകിയ "നിങ്ങൾ ചെയ്യേണ്ടത്, നന്നായും തുടർച്ചയായി ചെയ്യുക" എന്ന സന്ദേശവും അദ്ദേഹം കുറിപ്പിൽ പങ്കുവച്ചു.
ആത്മീയഗുരു ശ്രീ ശ്രീ രവിശങ്കർ അഭിപ്രായപ്പെട്ടത് പോലെ, നമ്മുടെ ശരീരമാണ് നമ്മുടെ യഥാർത്ഥ പങ്കാളികളെന്നു തിരിച്ചറിയാൻ നമുക്ക് സാധിക്കണമെന്നും ശ്രീ നായിഡു ഓർമ്മിപ്പിച്ചു. അതു കൊണ്ടുതന്നെ നല്ല ഭക്ഷണരീതികൾ ശീലിച്ചുകൊണ്ടും, വ്യായാമമുറകൾ പതിവാക്കിക്കൊണ്ടും ആരോഗ്യക്ഷമത നിലനിർത്താൻ നാം ശ്രദ്ധിക്കണം. അപ്പോൾ മാത്രമേ, ഈ രോഗത്തിനെതിരായ പോരാട്ടത്തിൽ നമ്മുടെ ശരീരം നമുക്ക് പിന്തുണ നൽകുകയുള്ളൂ എന്നും അദ്ദേഹം മുന്നറിയിപ്പ് നൽകി.
(Visitor Counter : 156
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 189.63 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 19,719 പേർ; ചികിത്സയിലുള്ളത് ആകെ രോഗബാധിതരുടെ 0.05%
കഴിഞ്ഞ 24 മണിക്കൂറിനിടെ 3,010 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,47,699 ആയി; രോഗമുക്തി നിരക്ക് 98.74%
കഴിഞ്ഞ 24 മണിക്കൂറിൽ 3,275 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.77%; പ്രതിവാര രോഗസ്ഥിരീകരണ നിരക്ക് 0.78%
ആകെ നടത്തിയത് 83.93 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,23,430 പരിശോധനകൾ
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പൊതു പരാതി പരിഹാര സംവിധാനം
ന്യൂ ഡൽഹി: മാർച്ച് 24, 2022
സെൻട്രലൈസ്ഡ് പബ്ലിക് ഗ്രീവൻസ്സ് റിഡ്രെസ് ആൻഡ് മോണിറ്ററിങ് സിസ്റ്റം  എന്ന പേരിൽ ഒരു പരാതി പരിഹാര പ്ലാറ്റ്ഫോം ഗവണ്മെന്റ് തുടങ്ങിയിട്ടുണ്ട്. https://pgportal.gov.in എന്ന പോർട്ടലിൽ CPGRAMS ലഭ്യമാണ്.
കേന്ദ്ര മന്ത്രാലയങ്ങൾ/വകുപ്പുകൾ/സംസ്ഥാന ഗവൺമെൻറ്റുകൾ/കേന്ദ്രഭരണ പ്രദേശങ്ങൾ എന്നിവയെ സംബന്ധിക്കുന്ന പരാതികൾ ഏതൊരു പൗരനും ഈ പ്ലാറ്റ്ഫോമിലൂടെ നൽകാവുന്നതാണ്. ഇന്ത്യ ഗവണ്മെന്റ്റിന്റ്റെ എല്ലാ മന്ത്രാലയങ്ങൾ/വകുപ്പുകൾ/സംസ്ഥാന ഗവൺമെൻറ്റുകൾ/കേന്ദ്രഭരണ പ്രദേശങ്ങൾ എന്നിവ ഈ സംവിധാനം ഉപയ്യോഗിച്ഛ് പരാതികൾ പരിഹരിക്കേണ്ടതാണ്.
ഇതുവരെ മൊത്തം 81,000 ഗ്രീവൻസ് ഉദ്യോഗസ്ഥരേയും, 792 അപ്പലേറ്റ്/സബ് അപ്പലേറ്റ് അധികാരികളേയും CPGRAMS-ഇൽ ഉൾപ്പെടുത്തിയിട്ടുണ്ട്. 45 ദിവസമാണ് പരാതി പരിഹരിക്കേണ്ട സമയപരിധി. ഈ സമയപരിധിക്കുള്ളിൽ പരിഹരിക്കാൻ പറ്റാത്ത പരാതികൾക്ക്, ഇടക്കാല മറുപടി നൽകേണ്ടതാണ്.
01.01.2015 മുതൽ 28.02.2022 വരെ, ഏകദേശം 1,17,06,366 പരാതികൾ CPGRAMS-ലൂടെ പരിഹരിക്കപ്പെട്ടു.
പേഴ്സണൽ, പബ്ലിക് ഗ്രീവൻസ്സ്, പെൻഷൻ സഹമന്ത്രി ഡോ ജിതേന്ദ്ര സിംഗ് രാജ്യ സഭയിൽ ഇന്ന് രേഖ മൂലം അറിയിച്ചതാണ് ഈ കാര്യം.
RRTN
(Visitor Counter : 124
കേന്ദ്ര ചെറുകിട, ഇടത്തരം സംരഭ മന്ത്രാലയത്തിനു കീഴിലുള്ള പൊതുമേഖലാ സംരംഭമായ ദേശീയ ചെറുകിട വ്യവസായ കോര്പറേഷന് ലിമിറ്റഡും  റഷ്യയിലെ ജെ.എസ്.സി.-റഷ്യന് ചെറുകിട ഇടത്തരം ബിസിനസ് കോര്പറേഷനും  തമ്മില് ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അംഗീകാരം നല്കി. റഷ്യന് പ്രസിഡന്റിന്റെ അടുത്ത ഇന്ത്യാ സന്ദര്ശന വേളയില് ധാരണാപത്രം ഒപ്പുവെക്കപ്പെടും.
ഇരു രാജ്യങ്ങളിലെയും ചെറുകിട, ഇടത്തരം സംരംഭമേഖലകള് തമ്മിലുള്ള സഹകരണം മെച്ചപ്പെടുത്തുകയാണു ധാരണാപത്രത്തിന്റെ ഉദ്ദേശ്യം. ശേഷിയും വിപണിയും സാങ്കേതികവിദ്യയും നയങ്ങളുമൊക്കെ സംബന്ധിച്ചു പരസ്പരം തിരിച്ചറിയാന് ഇരു രാജ്യങ്ങള്ക്കു ഘടനാപരമായ ചട്ടക്കൂടും അനുകൂല പരിസ്ഥിതിയും സജ്ജമാക്കാന് ഉതകുന്നതാണു ധാരണാപത്രം. സംരംഭങ്ങള്ക്കിടയിലുള്ള സഹകരണം മെച്ചപ്പെടുത്താനും സാങ്കേതികവിദ്യയുടെ കൈമാറ്റം, സംയുക്ത സംരംഭങ്ങള്, വാണിജ്യപങ്കാളിത്തം എന്നീ മേഖലകളില് ഇരു രാജ്യങ്ങളും തമ്മില് സുസ്ഥിരതയാര്ന്ന വാണിജ്യ സഖ്യങ്ങള് സാധ്യമാക്കാനും ഇതിലൂടെ ലക്ഷ്യംവെക്കുന്നു. ശേഷിവര്ധന, സംരംഭകത്വ വികസനത്തിനായി അതിവേഗമുള്ള ആലോചനാപദ്ധതി, പ്രദര്ശനങ്ങളിലുള്ള പങ്കാളിത്തം വര്ധിപ്പിക്കുക വഴി പരസ്പരം അവസരമൊരുക്കല് എന്നിവ ധാരണാപത്രത്തിലൂടെ സാധ്യമാകുമെന്നു പ്രതീക്ഷിക്കുന്നു.
ഈ സഹകരണം വഴി പുതിയ വിപണികള്, സംയുക്ത സംരംഭങ്ങള്, ഏറ്റവും നല്ല പ്രവര്ത്തന രീതികളും സാങ്കേതികവിദ്യയും മറ്റും പങ്കുവെക്കല് തുടങ്ങിയ വഴികളിലൂടെ ഇന്ത്യന് ചെറുകിട, ഇടത്തരം സംരംഭ മേഖലയ്ക്കു മുന്നില് പുതിയ വാതായനങ്ങള് തുറക്കപ്പെടുമെന്നാണു കരുതപ്പെടുന്നത്. ഇത്തരം സഹകരണ പ്രവര്ത്തനങ്ങളില് മുന്പരിചയമുള്ളതിനാല് ചെറുകിട, ഇടത്തരം സംരംഭ മന്ത്രാലയത്തിനു കീഴിലുള്ള എന്.എസ്.ഐ.സിയാണു ധാരണാപത്രത്തിലെ വ്യവസ്ഥകള് നടപ്പാക്കാന് അനുയോജ്യമായ സ്ഥാപനം.
ഊര്ജ്ജ മന്ത്രാലയം
രാജ്യവ്യാപകമായി കഴിഞ്ഞ 6 വർഷത്തിനിടെ വൈദ്യുതി വിതരണത്തിൽ ഇന്ത്യ വൻ നേട്ടമുണ്ടാക്കി
ന്യൂഡൽഹി: നവംബർ 8, 2021
ഇന്ത്യയ്ക്ക് 2007-08 ൽ വൻതോതിൽ വൈദ്യുതി കമ്മി  ഉണ്ടായിരുന്നു. 2011-12ൽ പോലും അത് -10.6% ആയിരുന്നു. ഗവൺമെന്റിന്റെ ബഹുമുഖവും സമഗ്രവുമായ ഇടപെടലുകളിലൂടെ, കഴിഞ്ഞ 3 വർഷമായി ഈ കമ്മി കുറഞ്ഞു വരുന്നു. 2020-21ൽ -.4%, 2019-20-ൽ -.7%, 2018-19 ൽ -.8%, നടപ്പുവർഷം ഒക്ടോബർ വരെ -1.2% എന്നിങ്ങനെയാണ് കണക്ക്. മൺസൂണിന്റെ വ്യതിയാനങ്ങൾ മൂലം വൈദ്യുതി ഉത്പാദനത്തിൽ ഉണ്ടായ കുറവാണ് വൈദ്യുതി കമ്മിയുടെ നേരിയ വർധനയ്ക്ക് കാരണം. വർഷാവസാനത്തോടെ ഇതും സാധാരണ നിലയിലാകാൻ സാധ്യതയുണ്ട്.
രൂക്ഷമായ വൈദ്യുതി കമ്മി നേരിട്ടിരുന്ന ഒരു സ്ഥാനത്ത് നിന്ന്, ഊർജ ആവശ്യം നിറവേറ്റുന്ന അവസ്ഥയിലേക്കുള്ള , രാജ്യത്തിന്റെ ഈ പരിവർത്തനം, നിലവിലെ ഗവൺമെന്റ് കൊണ്ടുവന്ന ഇനിപ്പറയുന്ന പദ്ധതികൾ വഴി സാധ്യമാക്കി.
അടിസ്ഥാന സൗകര്യ വികസനത്തിനായി - ട്രാൻസ്മിഷൻ, സബ് ട്രാൻസ്മിഷൻ സംവിധാനങ്ങൾ സ്ഥാപിക്കുന്നതിനായി 2015 ജൂലൈ 25-ന് ഗ്രാമീണ മേഖലയിൽ ദീൻ ദയാൽ ഉപാധ്യായ ഗ്രാമ ജ്യോതി യോജന  ആവിഷ്കരിച്ചു. നഗരപ്രദേശങ്ങളിലെ ഊർജ അടിസ്ഥാന സൗകര്യ വിടവ് നികത്തുന്നതിനായി 2014 നവംബർ 20-ന് ഇന്റഗ്രേറ്റഡ് പവർ ഡെവലപ്മെന്റ് സ്കീം  ആവിഷ്കരിച്ചു. 2017 സെപ്തംബർ 25-ന് പ്രധാനമന്ത്രി സഹജ് ബിജിലി ഹർ ഘർ യോജന  പദ്ധതി ആരംഭിച്ചത് എല്ലാ വീട്ടിലേക്കും  വൈദ്യുതി എത്തിക്കാനുള്ള ലക്ഷ്യത്തോടെയായിരുന്നു.
കൂടാതെ, 2.8 കോടി വരെ കുടുംബങ്ങൾക്ക് വൈദ്യുതി കണക്ഷൻ നൽകാനും കഴിഞ്ഞു.
ഈ ശ്രമങ്ങളുടെ ഫലമായി, രാജ്യത്തെ സ്ഥാപിത വൈദ്യുതി ശേഷി കഴിഞ്ഞ 7 വർഷത്തിനിടെ 1,55,377 മെഗാവാട്ട് ആണ് വർദ്ധിപ്പിച്ചത്.
2007-08 മുതലുള്ള രാജ്യത്തിന്റെ വൈദ്യുതി വിതരണ നിലയാണ് താഴെ നൽകിയിരിക്കുന്നത്:
(Visitor Counter : 136
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
അന്താരാഷ്ട്ര സൗരോര്ജ്ജ സഖ്യത്തിന്റെ ആദ്യ സഭാ സമ്മേളനം അടുത്തമാസം ന്യൂഡല്ഹിയില്
അന്താരാഷ്ട്ര സൗരോര്ജ്ജ സഖ്യത്തിന്റെ  ആദ്യ സഭാ സമ്മേളനം ഒക്ടോബര് 2  മുതല് 5 വരെ ന്യൂഡല്ഹിയില് നടക്കും. ഇതോടൊപ്പം ഇന്ത്യന് ഓഷ്യന് റിം അസോസിയേഷന്റെ  രണ്ടാമത് പുനരുല്പ്പാദക ഊര്ജ്ജ മന്ത്രിമാരുടെ സമ്മേളനവും രണ്ടാമത് ആഗോള പുനരുല്പ്പാദക ഊര്ജ്ജ നിക്ഷേപ സമ്മേളനവും പ്രദര്ശനവും  ന്യൂഡല്ഹിയില്തന്നെ നടക്കും. ഒക്ടോബര് രണ്ടിന് ന്യൂഡല്ഹി വിജ്ഞാന് ഭവനില് നടക്കുന്ന ചടങ്ങില് പ്രധാനമന്ത്രി ശ്രീ. നരേന്ദ്ര മോദി മൂന്ന് പരിപാടികളും ഉദ്ഘാടനം ചെയ്യും. ഐക്യരാഷ്ട്രസഭാ സെക്രട്ടറി ജനറല് ശ്രീ. അന്റോണിയോ ഗുട്ടറസ് ചടങ്ങില് പങ്കെടുക്കും.
(ഐ.എസ്.ഒ, ഐ.ഒ.ആര്.എ, റിഇന്വെസ്റ്റ് എന്നിവയുടെ ടെക്നിക്കല് സെഷനുകള് ഗ്രേറ്റര് നോയിഡയിലെ ഇന്ത്യ എക്സ്പോ മാര്ട്ടില് നടക്കും.
2015 നവംബര് 30 ന് പ്രധാനമന്ത്രി ശ്രീ നരേന്ദ്ര മോദിയും ഫ്രാന്സിന്റെ അന്നത്തെ പ്രസിഡന്റ് ഫ്രാന്സ്വാ ഒലാന്ദെയും ചേര്ന്ന് പാരീസിലാണ് അന്താരാഷ്ട്ര സൗരോര്ജ്ജസഖ്യത്തിന് തുടക്കം കുറിച്ചത്. ഊര്ജ്ജ സുരക്ഷ, രാജ്യ പുരോഗതി, സുസ്ഥിര വികസനം എന്നിവയ്ക്ക് സൗരോര്ജ്ജം ഉപയോഗപ്പെടുത്തുന്നതിനാണ് സൗരോര്ജ്ജ സഖ്യം ലക്ഷ്യമിടുന്നത്.
AM MRD - 739
പ്രധാനമന്ത്രിയുടെ ഓഫീസ്
14-ാമത് ഇന്ത്യ ജപ്പാൻ വാർഷിക ഉച്ചകോടി
പ്രധാനമന്ത്രി ശ്രീ നരേന്ദ്ര മോദിയുടെ ക്ഷണപ്രകാരം 14-ാമത് ഇന്ത്യ-ജപ്പാൻ വാർഷിക ഉച്ചകോടിക്കായി 2022 മാർച്ച് 19-20 വരെ ജപ്പാൻ പ്രധാനമന്ത്രി കിഷിദ ഫ്യൂമിയോ ന്യൂഡൽഹിയിൽ ഔദ്യോഗിക സന്ദർശനം നടത്തും. ഇരുനേതാക്കളുടെയും ആദ്യ കൂടിക്കാഴ്ചയാണ് ഉച്ചകോടി. മുൻ ഇന്ത്യ-ജപ്പാൻ വാർഷിക ഉച്ചകോടി 2018 ഒക്ടോബറിൽ ടോക്കിയോയിൽ നടന്നിരുന്നു.
ഇന്ത്യയ്ക്കും ജപ്പാനും അവരുടെ ‘പ്രത്യേക തന്ത്രപരവും ആഗോളവുമായ പങ്കാളിത്തം’ എന്നതിന്റെ പരിധിയിൽ ബഹുമുഖ സഹകരണമുണ്ട്. ഇന്തോ-പസഫിക് മേഖലയിലും,അതിനപ്പുറവും സമാധാനത്തിനും സുസ്ഥിരതയ്ക്കും സമൃദ്ധിക്കും വേണ്ടിയുള്ള പങ്കാളിത്തം മുന്നോട്ട് കൊണ്ടുപോകുന്നതിന് ഇരുപക്ഷത്തിനും വിവിധ മേഖലകളിലെ ഉഭയകക്ഷി സഹകരണം അവലോകനം ചെയ്യാനും ശക്തിപ്പെടുത്താനും പരസ്പര താൽപ്പര്യമുള്ള പ്രാദേശിക, ആഗോള വിഷയങ്ങളിൽ കാഴ്ചപ്പാടുകൾ കൈമാറാനും ഉച്ചകോടി അവസരമൊരുക്കും.
-ND-
(
മന്ത്രിസഭ
തപാല്രംഗത്തു സഹകരിക്കുന്നതിനായുള്ള ഇന്ത്യ-ജപ്പാന് സഹകരണത്തിന് മന്ത്രിസഭയുടെ അനുമതി
തപാല് രംഗത്തു സഹകരിക്കുന്നതിനായുള്ള ഇന്ത്യ-ജപ്പാന് സഹകരണ കരാറിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കൂര് പ്രാബല്യത്തോടെ അനുമതി നല്കി. തപാല് സേവനം മെച്ചപ്പെടുത്തുകയും ഇരു രാജ്യങ്ങള്ക്കിടയില് തപാല് മേഖലയിലുള്ള സഹകരണം മെച്ചപ്പെടുത്തുകയുമാണ് സഹകരണ കരാറിന്റെ ഉദ്ദേശ്യം.
നേട്ടങ്ങള്:
(തപാല്നയം സംബന്ധിച്ച് ഇരു പക്ഷത്തുമുള്ള അനുഭവങ്ങള് പങ്കുവെക്കുകയും സഹകരണാടിസ്ഥാനത്തിലുള്ള ബന്ധം വികസിപ്പിച്ചെടുക്കുന്നതിനായുള്ള ചര്ച്ചകള് പ്രോല്സാഹിപ്പിക്കുകയും ഇരു ഭാഗത്തുനിന്നും പരസ്പരം തീരുമാനിക്കുന്ന കാര്യങ്ങളില് സഹകരണം മുന്നോട്ടുകൊണ്ടുപോകുന്നതിനായി പോസ്റ്റല് സര്വീസസ് ഡയലോഗ് ആരംഭിക്കുന്നതിനും സൗകര്യമൊരുക്കുകയും വഴി തപാല് സേവനം മെച്ചപ്പെടുത്താനും ഇരു രാജ്യങ്ങള്ക്കിടയില് തപാല് മേഖലയിലുള്ള സഹകരണം മെച്ചപ്പെടുത്താനും സഹകരണ കരാര് സഹായിക്കും.
AKA MRD - 892
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 219.50 കോടി കവിഞ്ഞു
12-14 വയസ് പ്രായമുള്ളവർക്ക് വിതരണം ചെയ്തത് 4.12 കോടിയിലധികം ആദ്യ ഡോസ് വാക്സിനുകൾ
രാജ്യത്ത് ചികിത്സയിലുള്ളവരുടെ എണ്ണം നിലവിൽ 25,037
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,119 പേർക്ക്
രോഗമുക്തി നിരക്ക് നിലവിൽ 98.76%
പ്രതിവാര രോഗസ്ഥിരീകരണ നിരക്ക് 0.97%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 219.50 കോടി  പിന്നിട്ടു.
12-14 വയസ് പ്രായമുള്ളവർക്കുള്ള കോവിഡ്-19 പ്രതിരോധ കുത്തിവയ്പ് 2022 മാർച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള COVID-19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.12 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 10415365
രണ്ടാം ഡോസ് 10120325
കരുതൽ ഡോസ് 7065418
മുന്നണിപ്പോരാളികൾ
ഒന്നാം ഡോസ് 18437100
രണ്ടാം ഡോസ് 17719682
കരുതൽ ഡോസ് 13740139
12-14 പ്രായപരിധിയിലുള്ളവർ
ഒന്നാം ഡോസ് 41213682
രണ്ടാം ഡോസ് 32297012
15-18 പ്രായപരിധിയിലുള്ളവർ
ഒന്നാം ഡോസ് 62000806
രണ്ടാം ഡോസ് 53297822
18-44 പ്രായപരിധിയിലുള്ളവർ
ഒന്നാം ഡോസ് 561399480
രണ്ടാം ഡോസ് 516256768
കരുതൽ ഡോസ് 100258819
45-59 പ്രായപരിധിയിലുള്ളവർ
ഒന്നാം ഡോസ് 204046588
രണ്ടാം ഡോസ് 197063007
കരുതൽ ഡോസ് 50598006
60നുമേൽ പ്രായമുള്ളവർ
ഒന്നാം ഡോസ് 127680189
രണ്ടാം ഡോസ് 123211367
കരുതൽ ഡോസ് 48275999
കരുതൽ ഡോസ് 21,99,38,381
ആകെ 2,19,50,97,574
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 25,037 ; ഇത് രാജ്യത്തെ മൊത്തം സജീവ കേസുകളുടെ 0.06% ആണ്.
ദേശീയ രോഗമുക്തി നിരക്ക് 98.76 % ആണ്. കഴിഞ്ഞ 24 മണിക്കൂറിനുള്ളിൽ 2,582 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,84,646ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 2,119 പേർക്കാണ്.
കഴിഞ്ഞ 24 മണിക്കൂറിനുള്ളിൽ 1,88,220 പരിശോധനകൾ നടത്തി. ആകെ 89.96 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.97 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.13 ശതമാനമാണ്.
(ND
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങള്ക്ക് ഹിന്ദി ദിവസ് ആശംസകള് നേര്ന്നു
പ്രധാനമന്ത്രി ശ്രീ നരേന്ദ്ര മോദി ജനങ്ങള്ക്ക് ഹിന്ദി ദിവസ് ആശംസകള് അറിയിച്ചു
ഒരു ട്വീറ്റില് പ്രധാനമന്ത്രി പറഞ്ഞു :
'ഹിന്ദി ദിവസില് നിങ്ങള്ക്കെല്ലാവര്ക്കും ഒരുപാട് അഭിനന്ദനങ്ങള്. ഹിന്ദിയെ പ്രാപ്തവും കഴിവുമുള്ളതുമായ ഭാഷയാക്കി മാറ്റുന്നതില് വിവിധ പ്രദേശങ്ങളിലെ ആളുകള് ശ്രദ്ധേയമായ പങ്ക് വഹിച്ചിട്ടുണ്ട്. ആഗോളതലത്തില് ഹിന്ദി തുടര്ച്ചയായി ശക്തമായ വ്യക്തിത്വം കൈവരിക്കുന്നത് നിങ്ങളുടെ എല്ലാ പരിശ്രമങ്ങളുടെയും ഫലമാണ്.''
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 56.64 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 36,401 പേർക്ക്
ചികിത്സയിലുള്ളത് ആകെ രോഗബാധിതരുടെ 1.13 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 3,64,129 പേർ; 149 ദിവസത്തിനിടെയുള്ള ഏറ്റവും കുറഞ്ഞ നിരക്ക്
രോഗമുക്തി നിരക്ക് 97.53%; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 39,157 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,15,25,080 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 55 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 24 ദിവസമായി മൂന്ന് ശതമാനത്തിൽ താഴെ
ആകെ നടത്തിയത് 50.03 കോടി പരിശോധനകൾ.
(
ബഹിരാകാശ വകുപ്പ്
ബഹിരാകാശ സാങ്കേതികവിദ്യയെക്കുറിച്ചുള്ള പ്രധാനമന്ത്രിയുടെ കാഴ്ചപ്പാടുകൾ ഈ മേഖലയിൽ വൻതോതിൽ തൊഴിലവസരങ്ങൾ സൃഷ്ടിക്കും: ഡോ. ജിതേന്ദ്ര സിംഗ്
ബഹിരാകാശ മേഖലയിലെ ഇന്ത്യയുടെ സാധ്യതകൾ തുറക്കുക, നൈപുണ്യ പരിവർത്തനം, ശേഷിയും സർഗ്ഗാത്മകതയും രാജ്യത്തിൻറെ സാങ്കേതികമുന്നേറ്റത്തിനും സ്വയംപര്യാപ്തതയ്ക്കും പ്രയോജനപ്പെടുത്തുക എന്നിവയാണ് ബഹിരാകാശ സാങ്കേതികവിദ്യയെക്കുറിച്ചുള്ള പ്രധാനമന്ത്രിയുടെ കാഴ്ചപ്പാടുകളെന്ന് കേന്ദ്ര ആണവോർജ്ജ, ബഹിരാകാശ സഹമന്ത്രി ഡോ.ജിതേന്ദ്ര സിംഗ്.
ബഹിരാകാശ മേഖലയിൽ വൻതോതിൽ തൊഴിലവസരങ്ങൾ സൃഷ്ടിക്കാൻ പ്രധാനമന്ത്രിയുടെ കാഴ്ചപ്പാട് വിഭാവനം ചെയ്യുന്നതായി രാജ്യസഭയിലെ ഒരു ചോദ്യത്തിന് രേഖാമൂലം നൽകിയ മറുപടിയിൽ, മന്ത്രി അറിയിച്ചു.
വിതരണാധിഷ്ഠിത സമീപനത്തിൽ നിന്ന് ആവശ്യകതാധിഷ്ഠിത സമീപനത്തിലേക്കുള്ള പരിവർത്തനം, ദേശീയ വിഭവങ്ങളുടെ പരമാവധി വിനിയോഗം, സൃഷ്ടിപരമായ കഴിവുകളും ശ്രദ്ധയും ഗവേഷണമേഖലയിൽ കേന്ദ്രീകരിക്കുക എന്നീ കാഴ്ചപ്പാടുകളിലൂന്നിയുള്ള മുന്നേറ്റമാണ് ബഹിരാകാശ മേഖലയിൽ രാജ്യം ലക്ഷ്യമിടുന്നത്.
പ്രധാനമന്ത്രിയുടെ ഓഫീസ്
പ്രശസ്ത ടെന്നീസ് താരം നരേഷ് കുമാറിന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത ടെന്നീസ് താരം ശ്രീ നരേഷ് കുമാറിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു :
"ശ്രീ നരേഷ് കുമാർ ഇന്ത്യൻ കായികരംഗത്ത് നൽകിയ സംഭാവനകൾക്കായി സ്മരിക്കപ്പെടും. ടെന്നീസ് ജനകീയമാക്കുന്നതിൽ അദ്ദേഹം പ്രധാന പങ്കുവഹിച്ചു. ഒരു മികച്ച കളിക്കാരൻ എന്നതിലുപരി അദ്ദേഹം ഒരു അസാധാരണ മാര്ഗ്ഗദര്ശി കൂടിയായിരുന്നു. അദ്ദേഹത്തിന്റെ വിയോഗത്തിൽ വേദനിക്കുന്നു. കുടുംബാംഗങ്ങൾക്കും സുഹൃത്തുക്കൾക്കും അനുശോചനം. ഓം ശാന്തി."
പ്രധാനമന്ത്രിയുടെ ഓഫീസ്
ഇന്ത്യയും സിംഗപ്പൂരും തമ്മിലുള്ള തത്സമയ ഡിജിറ്റല് പണമിടപാട് സംവിധാനങ്ങള് ബന്ധിപ്പിക്കുന്ന ചടങ്ങിന് ഫെബ്രുവരി 21ന്  ഇരു രാജ്യങ്ങളിലെയും പ്രധാനമന്ത്രിമാര് സാക്ഷ്യം വഹിക്കും
ഇന്ത്യയിലെ യുപിഐയും സിംഗപ്പൂരിലെ പേ നൗ സേവനവുമാണ് ബന്ധിപ്പിക്കുന്നത്
യുപിഐ - പേ നൗ പണമിടപാട് സേവനങ്ങള് ബന്ധിപ്പിക്കുന്നതിലൂടെ കുറഞ്ഞ ചെലവിലും വേഗത്തിലും പണമിടപാട് സാധ്യമാകും
സിംഗപ്പൂരിലെ ഇന്ത്യൻ സമൂഹത്തിന് സിംഗപ്പൂരിൽ നിന്ന് ഇന്ത്യയിലേക്കും തിരിച്ചുമുള്ള പണമിടപാടിന് സഹായകമാകും
പ്രധാനമന്ത്രി ശ്രീ. നരേന്ദ്ര മോദിയും സിംഗപ്പൂര് പ്രധാനമന്ത്രി ലീ സെയ്ന് ലൂങ്ങും ഇന്ത്യയുടെ യുപിഐ - സിംഗപ്പൂരിന്റെ പേ നൗ ഡിജിറ്റൽ പണമിടപാട് സൗകര്യങ്ങൾ ബന്ധിപ്പിക്കുന്ന ചടങ്ങിന് സാക്ഷ്യം വഹിക്കും. ഫെബ്രുവരി 21ന് രാവിലെ 11ന് വിദൂരദൃശ്യസംവിധാനത്തിലൂടെയാണ് ചടങ്ങ്. റിസര്വ് ബാങ്ക് ഗവര്ണര് ശ്രീ. ശക്തികാന്ത ദാസ്, മോണിറ്ററി അതോറിറ്റി ഓഫ് സിംഗപ്പൂര്  മാനേജിങ് ഡയറക്ടര് രവി മേനോന് എന്നിവര് ചേര്ന്നാണ് പുതിയ സംവിധാനം അവതരിപ്പിക്കുന്നത്.
സാമ്പത്തിക മേഖലയിലെ സാങ്കേതിക പരിഷ്കരണങ്ങളില് ആഗോള തലത്തില് തന്നെ വളരെ വേഗം മുന്നോട്ട് കുതിക്കുന്ന രാജ്യമാണ് ഇന്ത്യ. ഇന്ത്യയിലെ ഡിജിറ്റല് പണമിടപാട് സേവന മേഖലയെ ആഗോള തലത്തില് തന്നെ മുന്പന്തിയിലെത്തിക്കുന്നതിന് പ്രധാനമന്ത്രി നരേന്ദ്ര മോദിയുടെ ദീര്ഘവീക്ഷണത്തോടെയുള്ള ഇടപെടല് നിര്ണായകമായിരുന്നു. യുപിഐ സേവനങ്ങളുടെ നേട്ടം ഇന്ത്യക്കും ഇന്ത്യക്കാര്ക്കും മാത്രമായി പരിമിതപ്പെടരുതെന്നും മറ്റ് രാജ്യങ്ങളും ഇതിന്റെ നേട്ടം അനുഭവിക്കണമെന്നതും പ്രധാനമന്ത്രിയുടെ കാഴ്ചപ്പാടാണ്. യുപിഐ - പേ നൗ സേവനങ്ങള് ബന്ധിപ്പിക്കുന്നതിലൂടെ വളരെ വേഗത്തിലും കുറഞ്ഞ ചിലവിലും ഇരുരാജ്യങ്ങളില് ഉള്ളവര്ക്ക് പരസ്പരം സാമ്പത്തിക ഇടപാടുകള് നടത്താന് കഴിയും. സിംഗപ്പൂരിലെ ഇന്ത്യന് തൊഴിലാളികള്, വിദ്യാര്ഥികള് എന്നിവര്ക്ക് ഇതിലൂടെ വലിയ പ്രയോജനം ലഭിക്കും. ഈ നടപടിയിലൂടെ വളരെ വേഗത്തിലും കുറഞ്ഞ ചിലവിലും ഇന്ത്യയില് നിന്ന് സിംഗപ്പൂരിലേക്കും തിരിച്ചും പണമിടപാട് നടത്താന് കഴിയും.
-ND-
(
സൂക്ഷ്മ, ചെറുകിട, ഇടത്തരം മന്ത്രാലയം
രാജ്യത്തെ MSME കൾക്കായി റേറ്റിംഗ് സംവിധാനം കൊണ്ടുവരണമെന്ന് ശ്രീ നിധിൻ ഗഡ്കരി
രാജ്യത്തെ സൂക്ഷ്മ ,ചെറുകിട, ഇടത്തരം സംരംഭങ്ങൾക്കായി റേറ്റിംഗ് സംവിധാനം കൊണ്ടുവരണമെന്ന് എംഎസ്എംഇ മന്ത്രാലയത്തിന്റെ ചുമതലയുള്ള കേന്ദ്ര മന്ത്രി ശ്രീ നിതിൻ ഗഡ്കരി. സൂക്ഷ്മ- ചെറുകിട -ഇടത്തരം സ്ഥാപനങ്ങളുമായി ബന്ധപ്പെട്ട പദ്ധതികളുടെ മെച്ചപ്പെട്ട നിരീക്ഷണത്തിനായി പ്രത്യേക ഡാഷ് ബോർഡ് സംവിധാനം യാഥാർത്ഥ്യമാക്കണം എന്നും കേന്ദ്ര മന്ത്രി ആവശ്യപ്പെട്ടു. ചേംബർ ഓഫ് ഇന്ത്യൻ MSME, CIMSME, സംഘടിപ്പിച്ച വെബിനാറിനെ അഭിസംബോധന ചെയ്യുകയായിരുന്നു അദ്ദേഹം.
മികച്ച വിറ്റുവരവ്, ജിഎസ്ടി റെക്കോർഡുകൾ എന്നിവയുള്ള രാജ്യത്തെ സൂക്ഷ്മ ചെറുകിട ഇടത്തരം സ്ഥാപനങ്ങൾക്ക്, റേറ്റിംഗ് നൽകാനുള്ള ലളിതവും സുതാര്യവുമായ ഒരു സംവിധാന ക്രമം ഉരുത്തിരിയേണ്ടതുണ്ടെന്ന് അദ്ദേഹം ചൂണ്ടിക്കാട്ടി. ബാങ്ക് അടക്കമുള്ള ധനകാര്യ സ്ഥാപനങ്ങളിൽ നിന്നും സാമ്പത്തിക സഹായം ലഭിക്കാൻ ഇത് ഇവർക്ക് ഗുണം ചെയ്യും. ഒപ്പം മികച്ച റേറ്റിങ്ങ് സംവിധാനത്തിന്റെ വരവോടെ എംഎസ്എംഇ കൾക്ക് വിദേശത്തുനിന്നും നല്ലതോതിൽ നിക്ഷേപം ലഭിക്കാൻ സാധ്യതയുണ്ടെന്നും അദ്ദേഹം കൂട്ടിച്ചേർത്തു.
തീരുമാനങ്ങൾ കൈക്കൊള്ളുന്നതിലെ കാലതാമസം ഒഴിവാക്കുന്നതിനായി പദ്ധതികളെ നിരീക്ഷിക്കാൻ ഒരു പ്രത്യേക ഡാഷ് ബോർഡ് സൗകര്യം യാഥാർഥ്യമാക്കണം എന്ന നിർദ്ദേശവും അദ്ദേഹം മുന്നോട്ടുവെച്ചു. മൂന്നുമാസത്തിനുള്ളിൽ തീരുമാനങ്ങളെടുക്കാനും, ആവശ്യമായ പിന്തുണ നൽകാനും അദ്ദേഹം ചെറുകിട വ്യവസായ വികസന ബാങ്കിനോട്  ആവശ്യപ്പെട്ടു.
രാജ്യത്തെ മൊത്ത ആഭ്യന്തര ഉത്പാദനത്തിൽ 30 ശതമാനത്തോളം എംഎസ്എംഇ കളുടെ സംഭാവനയാണെന്ന് കേന്ദ്ര മന്ത്രി ചൂണ്ടിക്കാട്ടി. പതിനൊന്നു കോടിയിലേറെ പേർക്ക് തൊഴിൽ നൽകുന്ന സൂക്ഷ്മ ചെറുകിട ഇടത്തരം സംരംഭങ്ങൾ, കാർഷികമേഖലക്ക് ശേഷം ഏറ്റവും കൂടുതൽ തൊഴിൽ ലഭ്യമാക്കുന്ന രണ്ടാമത്തെ മേഖലയാണ്.
മുഴുവൻ പരിപാടിക്കായി താഴെ കാണുന്ന ലിങ്കിൽ ക്ലിക്ക് ചെയ്യുക:
(Visitor Counter : 163
റോഡ് ഗതാഗത, ഹൈവേ മന്ത്രാലയം
ഫാസ്ടാഗ് വഴിയുള്ള പ്രതിദിന ടോൾ പിരിവ് റെക്കോർഡ് 193 കോടി രൂപയിൽ അധികം
ന്യൂ ഡൽഹി: 02 മെയ് 2023
ഇന്ത്യയിൽ ടോൾ പിരിവിനായി നടപ്പിലാക്കിയ ഫാസ്ടാഗ് സംവിധാനം മികച്ച വിജയം കൈവരിക്കുകയാണ്. സുസ്ഥിരമായ വളർച്ചയിലൂടെ 2023 ഏപ്രിൽ 29-ന്, പ്രതിദിന ടോൾ പിരിവ് ചരിത്രപരമായ ഒരു നാഴികക്കല്ല് കൈവരിച്ചു - ഒരു ദിവസം 1.16 കോടി ഇടപാടുകൾ രേഖപ്പെടുത്തി ഫാസ്ടാഗ് സംവിധാനത്തിലൂടെയുള്ള എക്കാലത്തെയും ഉയർന്ന ശേഖരമായ 193.15 കോടി രൂപ സംഭരിച്ചു.
2021 ഫെബ്രുവരിയിൽ സർക്കാർ ഫാസ്ടാഗ് നിർബന്ധമാക്കിയതിനുശേഷം, ഫാസ്ടാഗ് പദ്ധതിക്ക് കീഴിലുള്ള ടോൾ പ്ലാസകളുടെ എണ്ണം 770 ൽ നിന്ന് 339 സംസ്ഥാന ടോൾ പ്ലാസകൾ ഉൾപ്പെടെ 1,228 ആയി ഉയർന്നു. ഏകദേശം 97 ശതമാനത്തിലധികം വ്യാപ്തിയോടെ 6.9 കോടിയിലധികം ഫാസ്ടാഗ്കുകൾ ഉപയോക്താക്കൾക്ക് നൽകി, എൻഎച്ച് ഫീ പ്ലാസകളിലെ കാത്തിരിപ്പ് സമയം കുറച്ചുകൊണ്ട് ഈ സംവിധാനം ഉപയോക്തൃ അനുഭവം ഗണ്യമായി മെച്ചപ്പെടുത്തി.
ഹൈവേ ഉപയോക്താക്കൾ സുസ്ഥിരവും പുരോഗമനപരവുമായ ഫാസ്ടാഗ് സ്വീകരിച്ചത് ടോൾ പ്രവർത്തനങ്ങളുടെ കാര്യക്ഷമത വർധിപ്പിക്കുക മാത്രമല്ല, റോഡ് ആസ്തികളുടെ കൂടുതൽ കൃത്യമായ മൂല്യനിർണ്ണയത്തിലേക്കും നയിക്കുകയും ഇന്ത്യയുടെ ഹൈവേ അടിസ്ഥാന സൗകര്യങ്ങളിൽ കൂടുതൽ നിക്ഷേപം ആകർഷിക്കുകയും ചെയ്തു.
ടോൾ പിരിവിലെ ഫലപ്രാപ്തിക്ക് പുറമേ, ഇന്ത്യയിലെ 50-ൽ പരം നഗരങ്ങളിലായി 140-ലധികം പാർക്കിംഗ് സ്ഥലങ്ങളിൽ പാർക്കിംഗ് ഫീസിന് തടസ്സമില്ലാത്തതും സുരക്ഷിതവുമായ കോൺടാക്റ്റ് രഹിത പേയ്മെന്റും ഫാസ്ടാഗ് സുഗമമാക്കിയിട്ടുണ്ട്.
എല്ലാ റോഡ് ഉപയോക്താക്കൾക്കും തടസ്സമില്ലാത്ത ടോളിംഗ് അനുഭവം നൽകാനുള്ള പ്രതിജ്ഞാബദ്ധതയിൽ സർക്കാർ ഉറച്ചുനിൽക്കുന്നു. ഇന്ത്യയിൽ ഗ്ലോബൽ നാവിഗേഷൻ സാറ്റലൈറ്റ് സംവിധാനം  അടിസ്ഥാനമാക്കിയുള്ള ഫ്രീ-ഫ്ലോ ടോളിംഗ് സംവിധാനം നടപ്പിലാക്കുന്നതിന് ആവശ്യമായ കാര്യങ്ങൾ അന്തിമമാക്കുന്നതിന് എൻഎച്ച്എഐ സജീവമായി പ്രവർത്തിക്കുന്നു.
രാസവസ്തു, രാസവളം മന്ത്രാലയം
സാനിറ്ററി നാപ്കിനുകൾ ഒരു പാഡ് ഒരു രൂപയ്ക്ക് പ്രധാൻമന്ത്രി ഭാരതീയ ജൻ ഔഷധി കേന്ദ്രങ്ങൾ വഴി ലഭ്യം
ന്യൂഡൽഹി, ജൂൺ 17, 2020
ജൻ ഔഷധി സുവിധ സാനിറ്ററി നാപ്കിനുകൾ രാജ്യത്തെ 6300 ലധികം പ്രധാൻ മന്ത്രി ഭാരതീയ ജൻ ഔഷധി–-പിഎംബിജെപി കേന്ദ്രങ്ങൾ വഴി ഒരു പാഡ് ഒരു രൂപയ്ക്ക് ലഭ്യമാണ്. സമാനമായ സാനിറ്ററി നാപ്കിനുകൾക്ക് പുറത്ത് വിപണിയിലെ വില ഒരെണ്ണത്തിന് ഏകദേശം 3 രൂപ - മുതൽ 8 രൂപവരെയാണ്.
തുടക്കം മുതൽ , 2020 ജൂൺ 10 വരെ, 4.61 കോടിയിലധികം സാനിറ്ററി നാപ്കിനുകൾ ഭാരതീയ ജൻ ഔഷധി കേന്ദ്രങ്ങൾ വഴി വിറ്റു. 2019 ഓഗസ്റ്റ് 27 ന് വില പരിഷ്കരിച്ച ശേഷം 2020 ജൂൺ 10 വരെ 3.43 കോടി പാഡുകൾ വിറ്റഴിച്ചു.
 മാനദണ്ഡങ്ങൾ പാലിക്കുന്ന ജൈവ വസ്തുക്കളുപയോഗിച്ചാണ് നിർമ്മിച്ചിരിക്കുന്നത്. ഇതിലൂടെ രാജ്യത്തെ സാധാരണക്കാരായ സ്ത്രീകൾക്ക് ‘സ്വച്ഛത, സ്വാസ്ത്യ, സുവിധ’ ഉറപ്പാക്കാൻ കഴിയുന്നു.
ആയുഷ്
ലോകാരോഗ്യ ദിനത്തിൽ ചെങ്കോട്ടയിൽ യോഗ മഹോത്സവം ആഘോഷിക്കാൻ ആയുഷ് മന്ത്രാലയം
(ന്യൂ ഡൽഹി: ഏപ്രിൽ 5, 2022
അന്താരാഷ്ട്ര യോഗ ദിനാചരണത്തിന് 75 ദിവസങ്ങൾ മുന്നോടിയായി, ലോകാരോഗ്യ ദിനം കൂടിയായ 2022 ഏപ്രിൽ 7 ന് രാവിലെ 6.30 മുതൽ 8.00 വരെ ചെങ്കോട്ടയിൽ പൊതുവായ യോഗ രീതികളുടെ പ്രദർശനത്തിനായി ആയുഷ് മന്ത്രാലയം ഒരു ബൃഹത്ത് പരിപാടി സംഘടിപ്പിക്കുന്നു.
ലോക്സഭാ സ്പീക്കർ ശ്രീ ഓം ബിർള, പരിപാടിയുടെ മുഖ്യാതിഥിയായിരിക്കും. നിരവധി കേന്ദ്രമന്ത്രിമാർ, പാർലമെന്റ് അംഗങ്ങൾ, ഡൽഹിയിലുള്ള വിവിധ രാജ്യങ്ങളിലെ അംബാസഡർമാർ, പ്രമുഖ കായിക താരങ്ങൾ, യോഗ ഗുരുക്കൾ എന്നിവരും ചടങ്ങിൽ പങ്കെടുക്കും
എട്ടാമത് അന്താരാഷ്ട്ര യോഗാ ദിനത്തിന്റെ 100 ദിവസത്തെ കൗണ്ട്ഡൗൺ പരിപാടി, 100 സ്ഥലങ്ങളിൽ/നഗരങ്ങളിൽ യോഗയെ പ്രോത്സാഹിപ്പിക്കുന്ന 100 സംഘടനകളുടെ സഹായത്തോടെ നടത്തുന്നതു സംബന്ധിച്ച് മന്ത്രാലയം ചർച്ച ചെയ്തിരുന്നു .
ആയുഷ് മന്ത്രാലയമാണ് അന്താരാഷ്ട്ര യോഗാ ദിനം ആചരിക്കുന്നതിനുള്ള ചുമതല വഹിക്കുന്നത്
ആസാദി കാ അമൃത് മഹോത്സവ് ഈ വർഷം ആഘോഷിക്കുന്ന ഈ വേളയിൽ ,രാജ്യത്തെ 75 പ്രത്യേക കേന്ദ്രങ്ങളിൽ എട്ടാമത് അന്താരാഷ്ട്ര യോഗ ദിനം ആചരിക്കാൻ മന്ത്രാലയം നിർദ്ദേശിക്കുന്നു.
ഷിപ്പിങ് മന്ത്രാലയം
ഇന്ത്യൻ തീരത്ത് റോ-റോ, റോ-പാക്സ് ഫെറി സർവീസ് നടത്തുന്നതിനുള്ള കരട് മാർഗ്ഗനിർദ്ദേശങ്ങൾ ബന്ധപ്പെട്ടവരുടെ അഭിപ്രായങ്ങൾക്കായി പുറത്തിറക്കി
തുറമുഖ, ഷിപ്പിംഗ്, ജലപാത മന്ത്രാലയം , അതിന്റെ സാഗർമാല പദ്ധതിക്ക് കീഴിൽ, രാജ്യത്ത് റോ-റോ  ഫെറിയും ജലപാത ഗതാഗതവും പ്രോത്സാഹിപ്പിക്കുന്നതിനായി അനുകൂല സാഹചര്യമൊരുക്കാൻ ലക്ഷ്യമിടുന്നു. ഫെറി സർവീസിന്റെ അപാരമായ സാധ്യതകളും നേട്ടങ്ങളും കണക്കിലെടുത്ത്, മൊത്തം 1900 കോടി രൂപ പദ്ധതിച്ചെലവുള്ള 45 പദ്ധതികൾക്ക് മന്ത്രാലയം സാമ്പത്തിക സഹായം നൽകുന്നു.
തല്പര കക്ഷികളിൽ നിന്ന് ലഭിച്ച പ്രാഥമിക നിർദേശങ്ങൾ ഉൾപ്പെടുത്തി, ഇന്ത്യയുടെ തീരത്ത് റോ-റോ, റോ-പാക്സ് ഫെറി സർവീസ് എന്നിവ പ്രവർത്തനക്ഷമമാക്കുന്നതിനുള്ള മാർഗ്ഗനിർദ്ദേശങ്ങളുടെ കരട് മന്ത്രാലയം തയ്യാറാക്കിയിട്ടുണ്ട്. ഈ മാർഗ്ഗനിർദ്ദേശങ്ങളിൽ ഫെറി പ്രവർത്തനത്തിന്റെ രണ്ട് വശങ്ങൾ ഉൾക്കൊള്ളുന്നു; ടെർമിനൽ പ്രവർത്തനത്തിനുള്ള ഇളവുകളും റോ-പാക്സ് കപ്പലുകളുടെ പ്രവർത്തനത്തിനുള്ള ലൈസൻസും.
ഈ മാർഗ്ഗനിർദ്ദേശങ്ങൾ ഫെറി സേവനങ്ങളുടെ വികസനവും പ്രവർത്തനങ്ങളും ഏകീകരിക്കുകയും കാര്യക്ഷമമാക്കുകയും ചെയ്യും. അതോടൊപ്പം, അനാവശ്യ കാലതാമസങ്ങൾ ഒഴിവാക്കി, ഉപഭോക്തൃ തലത്തിൽ ഡിജിറ്റൽ ഇടപെടലുകൾ അവതരിപ്പിച്ചുകൊണ്ട് ബിസിനസ്സ് ചെയ്യുന്നത് എളുപ്പമാക്കുന്നു. നടപടിക്രമങ്ങളുടെ ഏകീകരണം വഴി ഇത്തരം പദ്ധതികൾ നടപ്പിലാക്കുന്നതിന് സംസ്ഥാന/കേന്ദ്ര ഭരണ പ്രദേശ സർക്കാരുകളെയും തുറമുഖ അതോറിറ്റികളെയും ഇത് സഹായിക്കും. കൂടാതെ, സ്വകാര്യ മേഖലയിലുള്ളവർക്കിടയിൽ ആത്മവിശ്വാസം വളർത്താൻ ഇത് സഹായിക്കും.
ഇന്ത്യയുടെ തീരത്ത് റോ-റോ, റോ-പാക്സ് ഫെറി സർവീസ് നടത്തുന്നതിനുള്ള കരട് മാർഗ്ഗനിർദ്ദേശങ്ങളിൽ എല്ലാ പങ്കാളികളിൽ നിന്നും അഭിപ്രായങ്ങളും നിർദ്ദേശങ്ങളും തേടാൻ മന്ത്രാലയം ഉദ്ദേശിക്കുന്നു.
https://shipmin.gov.in/, https://sagarmala.gov.in/ എന്നീ ലിങ്കുകളിൽ നിന്നും യഥാക്രമം തുറമുഖ, ഷിപ്പിംഗ്, ജലപാത മന്ത്രാലയം,സാഗർമാല എന്നിവയുടെ വെബ്സൈറ്റുകളിലുള്ള കരട് നിർദ്ദേശങ്ങൾ കാണാനാകും . പ്രസിദ്ധീകരണ തീയതി മുതൽ 21 ദിവസത്തിനുള്ളിൽ മാർഗ്ഗനിർദ്ദേശങ്ങളുടെ അനെക്സർ I ആയി ചേർത്തിരിക്കുന്ന പ്രൊഫോമയിൽ sagar.mala@gov എന്ന വിലാസത്തിലേക്ക് അഭിപ്രായങ്ങൾ അയയ്ക്കാൻ കഴിയും.